laion/Wikipedia-Exotic huggingface dataset:
Žanna

Žanna (vene keeles Жанна) on naisenimi. 2019. aasta seisuga oli see Eestis esinemissageduselt 208. naisenimi. 1. jaanuari 2019 seisuga oli Eestis eesnimi Žanna 854 naisel. Žanna Friske Žanna Prohhorenko ... https://web.archive.org/web/20190526113614/https://www.stat.ee/public/apps/nimed/%C5%BDANNA (vaadatud 25.05.2019) Žanna statistikaameti andmebaasis
Ivan Bakanov

Ivan Bakanov (ukraina keeles Іван Геннадійович Баканов Ivan Gennadijovõtš Bakanov; sündinud 2. mail 1975 Krõvõi Rigis) on Ukraina ärimees, oli alates 29. augustist 2019 kuni 17. juulini 2022 Ukraina Julgeolekuteenistuse (SBU) ülem. Juhtis varem produktsioonifirmat Studija Kvartal-95, erakonda Rahva Teener ja Volodõmõr Zelenskõi presidendivalimiste kampaaniat. 3. juunil sai temast SBU ülema kohusetäitja. 2019. aasta juunis ilmusid Ukraina ajakirjanduses teated, mille kohaselt saab SBU juhiks hoopis Oleksandr Radetskõi. ZN.UA andmetel tegi Ukraina Ohvitseride Liit president Zelenskõile ettepaneku esitada Ukraina Ülemraadale SBU ülema kohale kinnitamiseks Oleksandr Radetskõi kandidatuur. 29. augustil 2019 nimetas Ukraina Ülemraada Bakanovi SBU ülemaks ning president andis talle leitnandi aukraadi. 17. juulil 2022 eemaldas president Zelenskõi ukaasiga Bakanovi SBU juhi kohustuste täitmisest. Грицак уходит в отпуск, СБУ будет руководить Баканов, - СМИ - LB.ua, 29.05.2019 (vaadatud: 03.06.2019) Юлия Забелина. Служит Украине: что известно о вероятном главе СБУ Александре Радецком - Апостроф, 01.06.2019 (12.06.2019) Независимым главой СБУ мог бы стать Радецкий, - эксперт - РБК-Украина, 12.06.2019 (12.06.2019) Союз офицеров Украины предложил президенту Зеленскому кандидатуру главы СБУ - Zn.ua, 19.06.2019 (vaadatud: 19.06.2019) Рада назначила главой СБУ Баканова вместо Грицака - Lb.ua, 29.08.2019 УКАЗ ПРЕЗИДЕНТА УКРАЇНИ №499/2022 Про усунення І.Баканова від виконання обов'язків Голови Служби безпеки України. Відповідно до статті 47 Дисциплінарного статуту Збройних Сил України, затвердженого Законом України від 24 березня 1999 року № 551–XIV, усунути БАКАНОВА Івана Геннадійовича від виконання обов'язків Голови Служби безпеки України, 17.07.2022 Matt Murphy. Ukraine war: Zelensky suspends security chief and top prosecutor. BBC News, 18. juuli 2022 Баканов Иван Геннадьевич - Lb.ua, 22.05.2019 Врио главы СБУ Баканов после назначения получил звание лейтенанта - ZN.ua, 11.06.2019 Ukrainian Security Service chief preparing Zelensky's visit to U.S. - Intefrax Ukraina, 22.06.2019 Баканов отменил для руководства СБУ возможность не подавать открытые декларации - Liga Novosti, 07.04.2020
Ostrowiec Świętokrzyski

Ostrowiec Świętokrzyski on linn Poolas Święty Krzyżi vojevoodkonnas, Ostrowiec Świętokrzyski maakonna halduskeskus. Ostrowiec Świętokrzyski asub Kielcest umbes 52 km idas. Ostrowiec Świętokrzyski on oluline tööstuskeskus. Ostrowiec Świętokrzyski on asutatud 1597. aastal, linnaõigused sai 1613. aastal. Ostrowiec Świętokrzyski. Historia miejscowości Wirtualny sztetl
Działoszyce

Działoszyce on linn Poolas Święty Krzyżi vojevoodkonnas Pińczówi maakonnas, Działoszyce valla halduskeskus. Linn asub Nidzica jõe ääres, Pińczówist ligi 20 km edelas. Ürikutes on Działoszycet esmamainitud 1220. aastal, Magdeburgi linnaõigused sai 1409. aastal. Działoszyce. Historia miejscowości Wirtualny sztetl
Dana

Dana võib tähendada järgmist: Dana (Iirimaa laulja) Dana (Lõuna-Korea laulja) Dana (eesnimi) Dana (Indiana), linn USA-s Indiana osariigis dāna (annetus)
Dana (eesnimi)

Dana (vene keeles Дана) on naisenimi. 2019. aasta seisuga oli see Eestis esinemissageduselt 642. naisenimi. 1. jaanuari 2019 seisuga oli Eestis eesnimi Dana 138 naisel. Dana Perino Dana Hill ... https://web.archive.org/web/20190526125925/https://www.stat.ee/public/apps/nimed/Dana (vaadatud 25.05.2019) Dana statistikaameti andmebaasis
Skalbmierz

Skalbmierz on linn Poolas Święty Krzyżi vojevoodkonnas Kazimierza Wielka maakonnas, Skalbmierzi valla halduskeskus. Skalbmierz asub Kazimierza Wielkast umbes 9 km loodes. Ürikutes on Skalbmierzi esmamainitud 1217. aastal. Skalbmierz sai linnaõigused 1342. aastal, kuid kaotas need 1869. aastal. Uuesti sai Skalbmierz linnaõigused 1927. aastal. Skalbmierz. Historia miejscowości Wirtualny sztetl
Rada

Rada võib tähendada järgmist: rada on kitsas tee, teerada rada (sport), võistluseks või treeninguks ettenähtud liikumistee rada (orienteerumine) rada (lennundus) Rada (eesnimi), naisenimi
Rada (eesnimi)

Rada (vene keeles Рада) on slaavipärane naisenimi. 2019. aasta seisuga oli see Eestis esinemissageduselt 1545. naisenimi. 1. jaanuari 2019 seisuga oli Eestis eesnimi Rada 27 naisel. Rada Adžubei ... https://web.archive.org/web/20190526130751/https://www.stat.ee/public/apps/nimed/Rada (vaadatud 25.05.2019) Rada statistikaameti andmebaasis
Vera

Vera võib tähendada järgmist: Vera (Hispaania), Hispaania linn Vera (Argentina), linn Argentinas Santa Fe provintsis Vera (Oklahoma), linn USA-s Oklahoma osariigis Vera (eesnimi)
Ija

See artikkel räägib Venemaa jõest. Naisenime kohta vaata artiklit Ija (eesnimi). Ija (vene keeles Ия) on jõgi Venemaal Irkutski oblastis. Jõgi on 484 km pikk.
Kammhai

Kammhai (Hexanchus griseus) on kammhailaste sugukonda kuuluv kõhrkala. Kammhai pikkus on kuni 4,8 m, kaal kuni 800 kg[viide?]. Kammhaid iseloomustab lai pea, jäme raske kere ja väga pikk saba. Keha on tumehall või kohvikarva. Kammhai on loid ja väheliikuv kala. Ta veedab päeva põhja läheduses, öösiti tõuseb kõrgematesse veekihtidesse. Toitub mitmesugustest kaladest ja suurtest vähilaadsetest. Kammhai on munastpoegija, toob ilmale 50–100 maimu. Esineb Atlandi ookeani ida- ja lääneranniku läheduses (Euroopa vetes kuni Islandini), Vahemeres, Vaikses ookeanis Ameerika ranniku lähedal, Jaapani, Austraalia ja Lõuna-Aafrika rannavetes. Vahemeres ja Põhjameres on ta küllaltki tavaline.
Allveeorienteerumine

Allveeorienteerumine on spordiala, mis seisneb orientiiride otsimises vee all kasutades selleks akvalangi, kompassi, kaugusemõõtjat (logi) ja sügavusmõõtjat. Allveeorienteerumise eesmärk on võimalikult suur täpsus ja kiirus. Allveeorienteeruja liigub edasi lihasjõuga, kasutades jalgade otsa kinnitatud lesti. Allveeorienteeruja ainukeseks ühenduseks veepinnaga on poinöör ja selle külge kinnitatud kontrollpoi. Võistlused peetakse 2–20 meetri sügavusel välisveekogudes. Enne harjutuse sooritamist teeb võistleja vajalikud ettevalmistused kaldal. Start antakse vees 2-meetrise läbimõõduga starditsoonist. Summaarne aeg arvutatakse ümber punktideks punktitabeli abil. Allveeorienteerumine ei ole pealtvaatajate jaoks väga atraktiivne spordiala. Jaguneb mitmeteks harjutusteks: tsooniujumine, poiujumine, täheujumine, kaardiharjutus, võistkonnaharjutus 1 ja võistkonnaharjutus 2 ning paralleelujumine. Juba 1908. aastal korraldasid sindilased võistlusi kiviga vee all käimises. 1921. aastal võistlesid pärnakad vee all ujumises. Ala algus meil ja mujal 1950. aastatel oli tingitud huvist veealuse maailma vastu ja legendide järgi seal olla võivatest aaretest. Eesti esivõistlus peeti 1957. aastal Tõrva Vanamõisa järvel, mille võitis Vello Prangel. 1967. aastal anti avastart esimestel Euroopa Meistrivõistlustel Lago Maggiorel Itaalias. Selle sündmusega algas ülemaailmse allveetegevuse konföderatsiooni CMAS egiidi all peetavate rahvusvahelise allveeorienteerumise ajalugu. Tänapäeval on CMAS kõige võimsam allveeorganisatsioon maailmas, mis ühendab asjaarmastajaid kogu maailmas ja liidab enam kui 90 rahvuslikku organisatsiooni. Eestis korraldab allveesporti Eesti Allveeliit. Tegu on meil spordialaga, mille rahvusvahelisest tipust oleme tänapäeval taandunud ja mille õitseajad meil jäävad kaugemasse minevikku. Läbi aegade parimaks treeneriks on Ott Ernesaks. Läbi aegade edukaimad allveeorienteerujad on Imand Kompus (25 kordne Eesti meister) ja Einari Talviste (21 kordne Eesti meister), Vladimir Kunitsõn (37 kordne Eesti meister). Naistest Tiina Krutob (34 kordne Eesti meister). 27. novembril 2023 valmis täispikk lavastuslik allveeorienteerumist tutvustav dokumentaalfilm "Kutsuv Kevad". Vaata kategooriat: Eesti allveeujujad Andero Põllu, Allveeorienteerumine Nõukogude Eestis. Bakalaureusetöö, Tallinna Ülikool, Tallinn, 2014. Juhendaja, Vladimir Kunitsõn.
Margarita

Margarita võib tähendada järgmist: Margarita (kokteil) Margarita (eesnimi)
Kira

Kira võib tähendada järgmist: kira, Bhutani rahvarõivas Kira (eesnimi)
Abigail

Abigail (heebrea אֲבִיגַיִל, ’Ǎḇîḡayil) on Piiblis Naabali naine, kellest pärast oma mehe surma sai Taaveti naine. Temast räägitakse Esimeses Saamueli raamatus. http://piibel.net/#q=1Sm%2025
Srbuk

Srbuhi Sargsjan (armeenia keeles Սրբուհի Սարգսյան; sündinud 3. aprillil 1994 Jerevanis), esinejanimega Srbuk, on Armeenia lauljatar. Ta osales 2010. aastal maailmakuulsa talendisaate "The X Factor" Armeenia versioonis, kus sai teise koha. 2018. aastal osales ta Ukraina talendisaates "Голос країни", kus tuli neljandaks. Ta esindas 2019. aasta Eurovisiooni lauluvõistlusel Armeeniat lauluga "Walking Out". Laul ei pääsenud poolfinaalist edasi. Oliver Rainbird (25. märts 2019). "Srbuk: 10 facts about Armenia's Eurovision 2019 singer". Wiwibloggs. Vaadatud 26. mai 2019. "Eurovisionworld".
Kalifornia härghai

Kalifornia härghai (Heterodontus francisci) on hailiik härghai perekonnast, kes elab Põhja-Ameerika läänerannikul alates Californiast kuni California lahaheni rannaäärsetes vetes. Täiskasvanud on umbes 1 meetri pikkused ja inimestele tavaliselt ohutud, kuid võivad provotseerituna hammustada. Kalade loend Carlisle, A.B. (2006). Heterodontus californicus. IUCNi punase nimestiku ohustatud liigid. IUCN 2013. Kasutatud 27. august. 2013
Agata

Agata on naisenimi, variant nimest Agatha. 1. jaanuari 2019 seisuga oli Eestis eesnimi Agata 93 naisel. Agata oli Eestis populaarsuselt 790. naisenimi. Kõige populaarsem oli eesnimi Agata vanuserühmas 0–4, kus neid on 10 000 elaniku kohta 6,28. Agata oli keskmiselt 9 aasta vanune (mediaanvanus oli 4). Agafja "Arhiivikoopia". Originaali arhiivikoopia seisuga 26. mai 2019. Vaadatud 26. mail 2019.{{netiviide}}: CS1 hooldus: arhiivikoopia kasutusel pealkirjana (link)
Agatha

Agatha on naisenimi. See on tuletatud vanakreeka sõnast ἀγαθός (agathos 'hea'). 1. jaanuari 2019 seisuga oli Eestis eesnimi Agatha 14 naisel. Püha Agatha Agatha Barbara Agatha Christie ... Agata "Arhiivikoopia". Originaali arhiivikoopia seisuga 26. mai 2019. Vaadatud 26. mail 2019.{{netiviide}}: CS1 hooldus: arhiivikoopia kasutusel pealkirjana (link)
India pass

India pass on dokument, mille väljastab India Vabariigi president India kodanikele rahvusvahelise reisimise eesmärgil. See võimaldab kandjal reisida rahvusvaheliselt ja on tõend India kodakondsuse kohta vastavalt passi seadusele (1967). Välisministeeriumi konsulaar-, passi- ja viisaosakonna (Passive Seva) üksus tegutseb keskse passiorganisatsioonina ja vastutab India passide väljastamise eest kõikidele abikõlblikele India kodanikele. India passe väljastatakse 93 passibüroos, mis asuvad kogu Indias ja 162 India diplomaatilisel esinduses välismaal.
Peruu pass

Peruu pass on reisidokument, mis väljastatakse Peruu kodanikele, et identifitseerida ja reisida väljaspool riiki. Selle on välja andnud Peruu sisserände- ja naturalisatsiooniamet, mis on Peruu siseministeeriumi osa, Superintendencia Nacional de Migraciones.
Paraguay pass

Paraguay pass on dokument, mis väljastatakse Paraguay kodanikele reisimiseks väljaspool Paraguayd. Mercosuri riikides reisimiseks saavad Paraguay kodanikud kasutada oma isikutunnistust (Cédula de Identidad).   Passi on kolme liiki, kuigi Paraguay valitsus on alates 1. aprillist 2010 standardina välja andnud biomeetrilisi passe.
Mantelhai

Mantelhai (Chlamydoselachus anguineus) on mantelhailaste (Chlamydoselachidae) sugukonna ainus tänapäevane liik, kes välimuselt meenutab mitte tüüpilist haid, vaid kummalist meremadu või angerjat. Mantelhail on kummalgi küljel 6 lõpusepilu, mis on kaetud nahakurdudega. Esimest lõpusepilu katvad kurrud ühinevad kala kurgu all ja moodustavad laia nahasagara. Mantelhai keha on angerjataoliselt välja venitatud, seljauim ja kõhuuimed paiknevad üksteise lähedal keha tagaosas. Sabauim koosneb ainult alahõlmast. Kalal on otsseisune suu, mitte alaseisune, nagu enamikul teistel haidel. Mantelhai võib kasvada 2 m pikkuseks[viide?]. Ta on munastpoegija. Emane toob ilmale 3–12 järglast. Emashai tiinus kestab arvatavasti 1 kuni 2 aastat[viide?]. Mantelhaid elavad küllaltki suurtes sügavustes (50–1500 m) põhja lähedal[viide?]. Toiduks on peajalgsed, limused ja kalad. Esineb Atlandi ookeanis Aafrika edela- ja põhjaranniku ning Euroopa ranniku lähedal, ka Lõuna-Ameerika, Austraalia, Jaapani ja California vetes. Kalade loend "Chlamydoselachus anguineus". The IUCN Red List of Threatened Species 2011.2 (Inglise keel). International Union for Conservation of Nature and Natural Resources. 2003. Vaadatud 17.06.2011.{{netiviide}}: CS1 hooldus: tundmatu keel (link) Jaapanlased püüdsid kinni haruldase mantelhai Postimees.ee 25.01.2007
ING Group

ING Group (hollandi keeles: ING Groep) on Hollandi rahvusvaheline pangandus- ja finantsteenuste ettevõte, mille peakorter asub Amsterdamis. Selle peamine tegevusala on jaepangandus, otsepangandus, kommertspangandus, investeerimispangandus, varahaldus ja kindlustusteenused. Firma vara on kokku 1,1 miljardit USA dollarit, mis teeb ING Groupi ühe maailma suurimaks pangaks. ING on lühend sõnadest Internationale Nederlanden Groep (inglise keeles: International Netherlands Group).
Daniel Wass

Daniel Wass (sündinud 31. mail 1989 Gladsaxes) on Taani jalgpallur, kes mängib Taani kõrgliigaklubis Brøndby ja Taani jalgpallikoondises. Ta võib mängida vasakkaitsja, paremkaitsja, poolkaitsja või ründava poolkaitsjana. Ta alustas Brøndbys ka klubikarjääri. Brøndby põhimeeskonnas debüteeris hooajal 2007/08. 2011. aastal sõlmis ta lepingu Portugali kõrgliiga klubiga Lissaboni Benfica. Ta suundus pärast seda kohe laenule Prantsusmaa kõrgliiga klubisse Évian. 2012. aasta juunis sõlmis ta klubiga püsiva lepingu. 2015. aastal suundus Wass Hispaaniasse ja liitus sealse kõrgliiga klubiga Celta de Vigo. Pärast kolme hooaega Celta de Vigos sõlmis ta 2018. aasta juulis nelja-aastase lepingu Valenciaga. 2022. aasta jaanuaris liitus ta Madridi Atléticoga, kuid sai seal kirja vaid ühe mängu, kuna sai debüütmängus 6. veebruaril 2022 Barcelona vastu kohe vigastada. 2022. aasta augustis naasis ta Brøndbysse. Debüüdi Taani jalgpallikoondises tegi Wass 2011. aastal. Koondisekarjääri esimese värava lõi ta 1. septembril 2021 MM-i valikmängus Šotimaa vastu. Ta kuulus Taani koondisse 2012. ja 2021. aasta Euroopa meistrivõistlustel ning 2022. aasta maailmameistrivõistlustel. Valencia Copa del Rey: 2018–19 "Wass sufre un esguince grado II del ligamento lateral interno de la rodilla derecha". Atlético Madrid (Euroopa hispaania). 7. veebruar 2022. Originaali arhiivikoopia seisuga 12. august 2022. Vaadatud 4. septembril 2022. "Wass, torsión en la rodilla, pendiente de pruebas y "diagnóstico definitivo"". sport (hispaania). 6. veebruar 2022. Vaadatud 4. septembril 2022. "Acuerdo con el Brøndby IF para el traspaso de Daniel Wass". Atlético Madrid (Euroopa hispaania). Vaadatud 12. augustil 2022.
Miodrag Bulatović

Miodrag Bulatović (serbia keeles: Миодраг Булатовић; 20. veebruar 1930 – 15. märts 1991) oli Montenegro serblasest prosaist, romanist ja näitekirjanik Jugoslaavias. Bulatović oli tuntud oma tugevalt serbia rahvuslust ülistavate kirjutiste poolest, mille eest sai ta palju negatiivset vastukaja teistelt Jugoslaavia rahvusrühmadelt. Ta oli Serbia Sotsialistliku Partei liige. Bulatoviću esimene teos oli lühijuttude kogumik "Djavoli dolaze" ("Kuradid tulevad", enamasti tõlgitakse siiski pealkirjaga "Peatage Doonau") , mille eest pälvis ta Serbia Kirjanike Liidu auhinna. Tema romaan "Punakuke lend taevasse" on tõlgitud enam kui kahekümnesse keelde. Raamatu tegevustik toimub tema kodukohas Montenegro kirdeosas. Pärast seda teost peatas Bulatović mõneks ajaks oma kirjanikutöö, protestides sellega tsensuuri vastu. Tema järgmine romaan "Kangelane eeslil", mida on kirjeldatud kui "sõjaromaani tume kuum õudusunenägu" avaldati esialgu välismaal ja alles neli aastat hiljem (1967) Jugoslaavias. Miodrag Bulatovići romaan "Nelja sõrmega inimesed" pälvis 1975. aastal NIN-i auhinna. Teos annab ülevaate immigrandi elust võõrriigis. Raamatu teine osa kannab pealkirja "Viies sõrm". Tema viimaseks romaaniks jäi "Gullo gullo", mis koondas kõikide tema eelnevate teoste põhiteemad. "Djavoli dolaze" ("Peatage Doonau", 1956) "Vuk i zvono" ("Hunt ja kell", 1958) "Crveni petao leti prema nebu" ("Punakuke lend taevasse", 1959) "Godo je došao" ("Godot on saabunud", 1966) "Heroj na magarcu" ("Kangelane eeslil", 1967) "Rat je bio bolji" ("Sõda oli parem", 1968) "Ljudi sa četiri prsta" ("Nelja sõrmega inimesed", 1975) "Peti prst" (" Viies sõrm", 1977) Gullo gullo (1981) Ljubavnik smrti / Surma armastaja – Politika ajalehes ilmunud juttude sari (1990)
Valgekõht-soomusloom

Valgekõht-soomusloom (Manis tricuspis) on valge karvkattega soomusloomaline. Valgekõht-soomuslooma võrdlemisi väikesed soomused on varustatud tillukeste ogadega, mida eriti hästi näeb seljal. Tüvepikkus 35-45 cm, saba pikkus 40-50 cm. Elab Lääne- ja Kesk-Aafrika troopikametsade puudel. On öise eluviisiga. Pietersen, D., Moumbolou, C., Ingram, D.J., Soewu, D., Jansen, R., Sodeinde, O., Keboy Mov Linkey Iflankoy, C., Challender, D., Shirley, M.H. (2019). Manis tricuspis. IUCNi punase nimestiku ohustatud liigid. IUCN 2019.
Kanep Põhja-Makedoonias

Kanepi kasutamine on Põhja-Makedoonias meditsiinilisel otstarbel seadusega lubatud, kuid mõnuainena keelatud. 9. veebruaril 2016 andis Põhja-Makedoonia parlamendi tervishoiu komitee heakskiidu meditsiinilise marihuaana legaliseerimisele. Alates 2016. aasta juunist lubati patsientidel ilma retseptita osta 0,2% või väiksema kannabinoidide sisaldusega kanepiõli; suurema sisaldusega ravimid nõuavad retsepti. Põhja-Makedoonias kasvatatakse kanepit ainult väikestes kogustes, sest naaberriigi Albaania kanepi kvaliteet ja hind on paremad.
Ambla Vallaleht

Ambla Vallaleht oli ajaleht, mis vahendas Ambla valla uudiseid. Leht ilmus aastatel 1993–2017. Seda andis välja Ambla vallavalitsus. Varem on lehte välja andnud ka kirjastus Kalurileht. Lehte toimetas Annika Rohi. Leht ilmus üks kord kuus. Pärast 2017. aasta haldusreformi, mille käigus Ambla vald liitus Järva vallaga, annab endise Ambla valla aladel toimuva kohta uudised edasi Järva Valla Leht. Ambla Vallaleht E-kataloogis ESTER (vaadatud 25.05.2019) Ambla Vallaleht E-kataloogis ESTER
Järva Valla Leht

Järva Valla Leht on eestikeelne ajaleht, mis ilmub alates 2017. aastast Järva-Jaanis ja vahendab Järva valla uudiseid. Ajalehte annab välja Järva vallavalitsus. Ajaleht ilmub üks kord kuus. Leht ühendab ja asendab endiste valdade ajalehti Imavere Sõnumid, Koeru Kaja, Jaani Teataja, Kodukaja, Koigi Vallaleht, Vallaleht ja Ambla Vallaleht. Järva Valla Leht E-kataloogis ESTER (vaadatud 25.05.2019) Järva Valla Leht E-kataloogis ESTER
Imavere Sõnumid

Imavere Sõnumid oli ajaleht, mis ilmus aastatel 1992–2017 ja vahendas Imavere valla uudiseid. Ajalehte andis välja Imavere vallavalitsus ja toimetas Allika Jüris. Leht ilmus 6–12 korda aastas. Pärast 2017. aasta haldusreformi, mille käigus liitus Imavere vald Järva vallaga, edastab endise Imavere valla aladel toimuva kohta uudised Järva Valla Leht. Imavere Sõnumid E-kataloogis ESTER (vaadatud 25.05.2019) Imavere Sõnumid E-kataloogis ESTER
Hispania Citerior

Hispania Citerior ("Lähem Ibeeria") oli Rooma provints Hispanias vabariigi ajal. See oli Ibeeria idarannikul allpool Cartago Nova linna, tänane Cartagena Murcia autonoomses kogukonnas Hispaanias. See kattis laias laastus tänased Hispaania autonoomsed kogukonnad Kataloonia ja Valencia. Kaugemal lõunas oli Rooma provints Hispania Ulterior ("Kaugem Ibeeria"), olles Roomast kaugemal. Kaks provintsi moodustati aastal 197 eKr, neli aastat pärast Teise Puunia sõja (218-201 eKr) lõppu. Selles sõjas võitis Scipio Africanus kartaagolasi aastal 206 eKr Ilipa lahingus (Sevilla lähedal). Selle tagajärjel võtsid roomlased üle Kartaago valdused Lõuna-Hispanias ja Ebro jõe idakaldal. Mitmed Hispania Citerior kubernerid juhatasid sõdu keltibeeride vastu, kes elasid sellest provintsist läänes. Esimese sajandi lõpul eKr reorganiseeris Augustus Rooma provintsid Hispanias ja Hispania Citerior asendati suurema Hispania Tarraconensis provintsiga, mis sisaldas territooriume, mille roomlased vallutasid Kesk-, Põhja- ja Loode-Hispanias. Augustus nimetas ka Hispania Ulterior ümber Hispania Baetica ja rajas kolmanda provintsi, Hispania Lusitania. Hispania on Ibeeria poolsaarele antud ladina nimi. Seda võib tagasi jälitada vähemalt aastani 200 eKr luuletaja Quintus Enniuseni. Sõna on tõenäoliselt tuletatud puunia sõnast אי שפן "I-Shaphan", mis tähendab "damaanide rannikut", mis omakorda on Foiniikia maadeavastajate väärarusaam, kuna nad pidasid arvukaid küülikuid damaanideks. Antiikajaloolase Cassius Dio sõnul kuulusid piirkonna rahvad paljudesse erinevatesse hõimudesse, kellel ei olnud ühist keelt ega ühist valitsust. Ibeeria poolsaare Rooma-eelsete rahvaste loend Hispania Ulterior Hispania Tarraconensis Hispania Baetica Hispania Lusitana
Koeru Kaja

Koeru Kaja oli 1994-2017 ilmunud ajaleht, mis vahendas Koeru valla uudiseid. Lehte andis välja Koeru vallavalitsus. Lehte toimetas Arnika Tegelmann. Leht ilmus üks kord kuus. Pärast 2017. aasta haldusreformi, mille käigus liitus Koeru vald Järva vallaga, annab endise Koeru valla aladel toimuva kohta uudised edasi Järva Valla Leht. Koeru Kaja E-kataloogis ESTER (vaadatud 25.05.2019) Koeru Kaja E-kataloogis ESTER
Pikksaba-soomusloom

Pikksaba-soomusloom (Manis tetradactyla) on soomusloomaliste hulka kuuluv dendrobiont. Pikksaba-soomuslooma väga pikas sabas on 46–47 selgroolüli, seega rohkem kui ühelgi teisel imetajal. Tüvepikkus 30–40 cm, saba pikkus 60–70 cm. Asustab Lääne-Aafrika troopilisi vihmametsi. Ingram, D.J., Shirley, M.H., Pietersen, D., Godwill Ichu, I., Sodeinde, O., Moumbolou, C., Hoffmann, M., Gudehus, M., Challender, D. (2019). Manis tetradactyla. IUCNi punase nimestiku ohustatud liigid. IUCN 2019. Pikksaba-soomuslooma pilt
Jaani Teataja

Jaani Teataja oli 1988-2017 ilmunud ajaleht, mis vahendas Järva-Jaani valla uudiseid. Lehte andis välja Järva-Jaani vallavalitsus. Leht ilmus üks kord kuus. Lehe eelkäija oli Järva-Jaani kolhoosi häälekandja Järva-Jaani kolhoosi infoleht, mis ilmus 1988. Pärast 2017. aasta haldusreformi, mille käigus liitus Järva-Jaani vald Järva vallaga, annab endise Järva-Jaani valla aladel toimuva kohta uudised edasi Järva Valla Leht. Jaani Teataja E-kataloogis ESTER (vaadatud 25.05.2019) Jaani Teataja E-kataloogis ESTER
Kodukaja

Kodukaja (1992–1993 Albu Valla Teataja) oli eestikeelne ajaleht, mis ilmus aastatel 1992–2017 ja vahendas Albu valla uudiseid. Ajalehte andis välja Albu vallavalitsus ning seda toimetasid Marge Mikson ja Ene Ott. Ajaleht ilmus üks kord kuus. Pärast 2017. aasta haldusreformi, mille käigus liitus Albu vald Järva vallaga, vahendab endise Albu valla alade uudiseid Järva Valla Leht. Kodukaja E-kataloogis ESTER (vaadatud 25.05.2019) Kodukaja E-kataloogis ESTER
Kanep Põhja-Koreas

Kanepi mõnuainena kasutuse seaduslikkus Põhja-Koreas on ebaselge andmete vähesuse tõttu. Mõne allika järgi on kanepi kasutus legaalne või vähemalt sallitud. Ajakirjanik Keegan Hamilton väidab samas, et kanepi mõnuainena tarvitamine on Põhja-Koreas illegaalne ja haruldane. Kanepit kasvatatakse tööstuslikult kiutaimena. Arheoloogilistel kaevamistel on leitud kanepikiust tekstiilijäänuseid ajast 3000 eKr. "Les Nord-Coréens sont weedés en permanence", Vice,‎ 23. veebruar 2013 Mythbusters: uncovering the truth about North Korea, The Guardian, 13. mai 2014
Koigi Vallaleht

Koigi Vallaleht oli 1995–2017 ilmunud ajaleht, mis vahendas endise Koigi valla uudiseid. Lehte andis välja Koigi vallavalitsus. Lehte toimetas Ene Pedak. Leht ilmus üks kord kuus. Pärast 2017. aasta haldusreformi, mille käigus liitus Koigi vald Järva vallaga, annab endise Koigi valla aladel toimuva kohta uudised edasi Järva Valla Leht. Koigi Vallaleht E-kataloogis ESTER (vaadatud 25.05.2019) Koigi Vallaleht E-kataloogis ESTER